इस ऐप की मदद से अस्पताल में डॉक्टर्स द्वारा मरीजों को दिया जाने वाला प्रिसक्रिप्शन, रिपोर्ट्स, जांच लैब्स, मेडिकल स्टोर एक साथ एक ही जगह आसानी से उपलब्ध होगी। इस ऐप के जरिए मरीज का मेडिकल रिकॉर्ड हमेशा सुरक्षित रहेगा। अनुमान लगाया गया है, कि देशभर के लगभग 10 लाख मेडिकल स्टोर्स को इस ऐप के जरिए जोड़ा जायेगा वहीं इस ऐप के जरिए 5 साल के भीतर 5 करोड़ मरीजों को भी जोड़े जाने का लक्ष्य है। इस ऐप में 2 तरह की व्यवस्था है। एक शहरी मरीजों के लिए जो स्मार्टफोन यूज करते हैं और दूसरा ग्रामीण मरीजों के लिए जो साधारण मोबाइल यूज करते हैं। ऐप पर रजिस्ट्रेशन के बाद पर्चे की फोटो खींचकर डालना होगा। रजिस्ट्रेशन मोबाइल नंबर के आधार पर होगा। इसमें उस डॉक्टर का नाम भी जोड़ा जाएगा, जिसका इलाज चल रहा है। जरूरत पड़ने पर मरीज और डॉक्टर रिपोर्ट देख सकते हैं। यदि मरीज का मोबाइल साधारण है, तो केवल डॉक्टर के मोबाइल पर ही डिटेल दिखेगी।